**5. ΜΙΣΟ ΠΙΘΑΡΙ**

Τα βιβλία

ανοίγουν φτερά,

η αγάπη

ομορφαίνει τον κόσμο,

θέλω να μεγαλώσω.

Μνήμες που έρχονται

μνήμες που φεύγουν,

ονειρέψου.

Νοσταλγώ

τα χρόνια που έφυγαν

στα καφενεία,

 λουκούμια

γλυκά,

μισή ζωή,

νοσταλγία

λέξεις

 που ταξιδεύουν στο χρόνο.

Βρήκα ένα στίχο

τις μαγικές λέξεις πες,

 μες στ’ όνειρο μπες

της ζωής το πιθάρι

κάπου περιμένει,

σκέψου.

Η θάλασσα

ντύνει τα όνειρα μου,

βοτσαλάκια,

στο δρόμο του ονείρου

ταξίδι,

στη χώρα των χρωμάτων.

Θυμάμαι τον παππού μου

δεν έχω λόγια να σου πω

στα σύννεφα πετάω

κι ονειρεύομαι

ταξίδι στη μνήμη,

το άλλο μισό γυρεύω,

ο πόθος μου,

θέλω να μ’ αγαπάς.

Ε΄ Τάξη

2ου Δ.Σ. Υμηττού

15-3-2016

Δάσκ. Γ. Φ.

Αφιερωμένο στην κα Φωτεινή Φραγκούλη

Από την ποιητική συλλογή των παιδιών: «6 στιγμές μέσα στο χρόνο - ΠΟΙΗΤΙΚΗ ΣΥΛΛΟΓΗ Ε΄ τάξης 2ου Δημ. σχολ. Υμηττού 2015-16 - ΦΡΑΓΚΑΚΗΣ ΓΕΩΡΓΙΟΣ».

**3. Μισό πιθάρι** (β)

Πρόσφυγες στη θάλασσα οι μνήμες του παππού

πιθάρι τις φωτίζει

το βράδυ στη σιωπή,

κάτω από το λευκό φεγγάρι

παράθυρο ανοιχτό η θάλασσα στα καφενεία,

σε λευκό σεντόνι οι μνήμες του.

Ποταμοί, ρυάκια και θάλασσες στη γειτονιά,

μας συντροφεύουν

 χίλιες χαρές και λύπες,

παράθυρο ζωής τα δώρα,

δώρο η ζωή

 τρίφυλλο τριφύλλι οι φίλοι

 ανοιχτά παράθυρα, μυρωδιές κι αναμνήσεις,

τριαντάφυλλο η Ελενίτσα, όνειρο ο παππούς.

 Οι μνήμες απομεινάρια,

ιστορίες στα καφενεία

Αύγουστος, λουκούμια και γλυκά.

Τα πουλιά λαλούν και τα παιδιά χορεύουν

 ανέμελα στο φως ζητούν τα ίχνη.

Μνήμες δάκρυα, στον ποταμό θυμίζουν

 Μικρά Ασία, ιστορίες και όνειρα.

 Το μισό πιθάρι

μαντήλι θα φορεί

 ψάχνει το Ελενάκι

η φαντασία γέφυρα,

τ’ άλλο μισό γυρεύει

απέναντι.

Σύνορα δεν έχει η καρδιά.

Ε1΄ τάξη, 8ου Δημ. Σχ. Βύρωνα, 16-2-2017

Δάσκ.: Φραγκάκης Γιώργης

Αφιερωμένο στην Φωτεινή Φραγκούλη που ενέπνευσε τα παιδιά μέσα από το βιβλίο της με τον ομώνυμο τίτλο «Μισό πιθάρι», στο οποίο αναφέρεται στις μνήμες της Μικρασιατικής καταστροφής και την προσφυγιά.

Από την ποιητική συλλογή των παιδιών: «Παράθυρα ανοιχτά- ΠΟΙΗΤΙΚΗ ΣΥΛΛΟΓΗ Ε΄ τάξης 8ου Δημ. σχολ. Βύρωνα 2016-17 - ΦΡΑΓΚΑΚΗΣ ΓΕΩΡΓΙΟΣ».